ח"כ עופר כסיף אמר בעקבות אישור חוק ההסמכה כי ראש הממשלה, בנימין נתניהו, השיג את מטרתו. "הוא מחזיק בסמכויות חקיקה ויכול לצאת לבחירות כשליט כל יכול ללא פיקוח הכנסת. ד"ש לרזרבי", אמר תוך שהוא מתייחס לראש הממשלה החילופי, שר הביטחון בני גנץ.
בביירות מדווחים על ניסיון מצד חיזבאללה לפגוע בטנק מרכבה של צה"ל באמצעות טיל קורנט. לדיווח אין אימות ממקור אחר. לפי רשת אלמיאדין, היו נסיון חדירה וירי נ"ט - פיגוע משולב במתווה כפול.
נתניהו בתגובה ללפיד: "מעודד את ההפגנות האנרכיסטיות"
ראש הממשלה בנימין נתניהו בתגובה ללפיד: "אתמול המשטרה עצרה ליד משרד ראש הממשלה אדם שאיים לרצוח אותי ובכליו נמצאו סכינים. היום אגיש תלונה במשטרה נגד איום ההסתה המצורף כאן, שקורא לרצוח אותי ״עם כדור בראש״. באותו הזמן לא רק שיאיר לפיד לא מגנה את ההסתה שמשתוללת, הוא אף מתגאה בכך שהוא מוביל ומעודד את ההפגנות האנרכיסטיות והפרועות. כשמדובר בהסתה נגד ראש ממשלה מהימין - התקשורת ואישי הציבור מתעלמים. בערב תשעה באב אני קורא שוב לכולם להרגיע את הרוחות ולהתאחד במאבק המשותף שלנו בקורונה."
בעקבות מידע מודיעיני ממוקד שהגיע למשטרה, האבטחה סביב עו"ד ליאת בן-ארי, התובעת במשפט נתניהו, תתוגבר משמעותית. בן ארי תאובטח 24/7 כולל מאבטח צמוד בבית. עד כה אובטחה בן-ארי נקודתית והמידע שהגיע בעניינה בהחלט מהווה עליית מדרגה נגדה (חדשות 13).
שר המודיעין אלי כהן פנה ליו"ר הקואליציה בטוויטר: "‏מיקי יקירי. כשאיש קטן מטיל צל ענק זה אומר שהשמש שוקעת. מקווה שתפעל למלא את שליחותך ולאחד את הסיעה".
במהלך פעילות אכיפה ומניעה לאיתור אזרחים אשר אינם נשמעים להנחיות משרד הבריאות, אותר נוסע בקו אוטובוס באזור הדרום כשאינו עוטה את המסכה כראוי על פניו.
שר הבריאות, יולי אדלשטיין, התייחס לטענה שלפיה ראש הממשלה החליפי, שר הביטחון בני גנץ, לא עודכן מראש על מינוי פרויקטור הקורונה, רוני גמזו. "אני לא אחראי על עדכונים של כלל השרים. עדכנתי את ראש הממשלה והוא בירך על המינוי. אם לא הספקתי לעדכן עוד מישהו אז איתו הסליחה", אמר.
בניגוד להנחיית משרד הבריאות, עשרות פעילי ליכוד בולטים קיימו אמש אירוע על גג בניין דירות בירושלים. במשתתפים: יו"ר הליכוד העולמי יעקב חגואל, נאווה בוקר וחברי מועצה ברשויות מקומיות. שוטרים הוזעקו למקום ופיזרו משתתפים לביתם (כאן חדשות).
כ-48 שעות אחרי הכרזת ח"כ בצלאל סמוטריץ' כי הוא מסכים ליטו על עצמו את ריכוז הטיפול בקורונה במגזר החרדי בשל החלל שנוצר מאז עזיבת אריה דרעי את התפקיד, אומר דרעי ברדיו קול חי: אם רה"מ יבקש ממני ליטול בחזרה את ריכוז נושאי הקורונה במגזר החרדי, אסכים בתנאי שיעמדו לרשותי כל הכלים והסמכויות הנדרשים".
ראש הממשלה נתניהו בפתח ישיבת סיעת הליכוד: "צה״ל סיכל אמש ניסיון חבלה בחזית הסורית. פעלנו אתמול גם מול רצועת עזה. העניין עם לבנון עדיין באוויר. אנחנו נפגע בכל מי שינסה לפגוע בנו ובכל מי שפוגע בנו - העיקרון הזה תקף".
משטרת ישראל עצרה אמש לחקירה גבר כבן 31 לאחר שהגיע סמוך למשרד רה"מ בירושלים, והתבטא נגד בנימין ושרה נתניהו. בחיפוש שערכו השוטרים איתרו ברשותו אקדח פלסטיק ושני סכיני תער. מעצרו הוארך לפני זמן קצר בבית משפט השלום עד לתאריך 2.8.20.
שלטונות מדינת ויקטוריה שבאוסטרליה הטילו סגר מחודש על העיר מלבורן. בעיר ובסביבותיה מתגוררים כ-6.6 מיליון בני אדם. הסגר נכנס לתוקפו אתמול (8.7.20) ויהיה בתוקף במשך שישה שבועות.
בתחנה המרכזית בירושלים הותקף נהג אוטובוס. אדם, ככל הנראה מעורער בנפשו דקר את הנהג. הנדקר, גבר בן 32, נפצע באורח קל. החשוד נעצר לחקירה. איגוד ועדי התחבורה בכוח לעובדים הביע זעזוע מהאירוע החמור ומאחל החלמה מהירה לנהג. לדבריו, הכתובת הייתה על הקיר. ארגון נהגי האוטובוסים אמר כי מדובר בעוד מקרה הזוי בו נהגים נמצאים כפסע מלהירצח על הכביש, וקרא לשרה רגב להתערב במשבר מיד בטרם יהיה מאוחר.